Matriekslaagsyfer hoër as vorige jaarMinister Motshekga tydens die bekendmaking van die uitslae. Foto: Twitter Die nasionale slaagsyfer vir 2016 is 72,5%, vergeleke met 2015 se 70,7%. In 2014 was dit 75,8%. Die 2016-eksamen was die derde keer wat leerders volgens die nuwe kurrikulum en assesseringsbeleidsverklaring (Caps) die matriekeksamen afgelê het. Volgens Motshekga het meer as 820 000 leerders vir die eksamen geregistreer, waaronder meer as 670 000 voltydse kandidate. Dit is die meeste matrikulante wat sedert 1994 vir die eksamen ingeskryf het. Die provinsies se slaagsyfer sien soos volg daarna uit: Oos-Kaap: 59,3% KwaZulu-Natal: 66,4% Limpopo: 62,5% Noord-Kaap: 78,7% Mpumalanga: 77,1% Noordwes: 82,5% Vrystaat: 88,6% Gauteng: 85,1% Wes-Kaap: 85,9% Altesaam 158 160 onderskeidings is behaal. Matrieks kan van Donderdagoggend 06:00 af hul uitslae aanlyn, in koerante of by skole kry. Die uitslae sal hier op Maroela Media beskikbaar wees.